Hermanus Cottage | LekkeSlaap
Vanaf R3 500 per nag, vir 10 mense
Hermanus Cottage is in 'n veilige, omheinde wildkamp met 'n uitsig oor 'n dam wat op 'n plaas in die Vrystaat geleë is.
Dié dubbelverdiepingkothuis is toegerus vir selfsorg en het gerieflike slaapplek vir 10 mense. Die boonste verdieping het 'n privaat slaapkamer met 2 enkelbeddens en 'n oopplan-slaapkamer met 4 enkelbeddens. Dié twee kamers deel 'n badkamer met 'n bad en toilet. Die twee kamers op die onderste vloer het dubbelbeddens en deel 'n badkamer met 'n bad, stort en aparte toilet. Linne en handdoeke word voorsien, maar gaste moet asseblief hul eie swemhanddoeke saambring.
Die oopplan-kombuis is ten volle toegerus en beskik oor 'n yskas-vrieskas, mikrogolfoond, stoof met oond, potte, panne, eetgerei, breekware en 'n ontbyt-toonbank. Die leefarea het 'n TV met vol pakket DStv en 'n binne-braai waarin 'n behaaglike vuur kan knetter tydens die kouer dae. Gratis WiFi is ook beskikbaar. Buite is 'n ingeboude braai met gerieflike hout tafels onder 'n prieel. Die dek met stoele buite bied 'n uitsig oor die dam. Hout word voorsien vir matige gebruik en skoonmaakdiens is beskikbaar op versoek.
Heelwat wild soos springbokke, sebras, lechwes, waterbokke en volstruise kom kuier gereeld by die kothuis. Gaste moet ook hulle oë oophou vir die kolganse, wildemakoue, kopereende, ooievaars, slanghalsvoëls en vele meer wat hier voorkom. Ons gaste kan ook heerlik roei, swem, stap, hengel (bass) en fietsry op die plaas. Gaste moet asb. hulle eie fietse bring.
'n Bespreking by Hermanus Cottage sluit in:
4.8 uit 5van 43 resensies vir Hermanus Cottage
Langs die R34, Goliathskraal-plaas, Kroonstad, 9500, Vrystaat
Gaste dink Hermanus Cottage het 'n uitstekende ligging
https://travelground.imgix.net/AAEAAQAAAAAAAAAAAAAAXAsHYSolHpYsUsMktTxqQfBzVrDeDeORy6rOH4xAH5atDROAhr?w=1440&h=960&fit=crop&auto=enhance,format,compress&q=80 Vanaf R3 500 per nag, vir 10 mense 43 5 1 5 Off the R34 Farm Goliathskraal 9500 Vrystaat 086 999 0018 14:00-20:00 09:00 -27.833241365589 27.080746293068